**ΕΠΑΝΑΛΗΠΤΙΚΕΣ ΕΡΓΑΣΙΕΣ ΣΤΗΝ ΕΝΟΤΗΤΑ 11**

1. **Στις παρακάτω περιόδους να υπογραμμίσεις τις δευτερεύουσες προτάσεις και να γράψεις το είδος τους:**

* **Έβρεξε τόσο πολύ, που πλημμύρισαν οι δρόμοι.**
* **Όταν άκουσε τη φωνή του, έβαλε τα κλάματα.**
* **Ρίξε λίγο νερό, ώστε να αραιώσει το μείγμα.**
* **Ο μηχανικός ανέβηκε στην οικοδομή, για να ελέγξει την πορεία των εργασιών.**
* **Αν πάρεις αυτόν τον δρόμο, θα βγεις κατευθείαν στην πλατεία.**
* **Ανησυχούσε πολύ, γιατί είχε καιρό να μάθει νέα του.**
* **Προτιμώ τον χειμώνα κι ας έχει κρύο.**
* **Έπιασα τον αδερφό μου, να περάσουμε τον δρόμο.**
* **Μαλώνω συχνά με την αδερφή μου, αν και την αγαπώ.**

1. **Να ενώσεις τις παρακάτω προτάσεις με τον κατάλληλο σύνδεσμο και να γράψεις τι είδους είναι η σύνδεση που δημιουργήθηκε.**

* **Βαρέθηκα στο πάρτι της αδερφής μου. Δεν είπα τίποτα.**
* **Δεν ένιωσα τίποτα άλλο. Ένιωσα μόνο ένα τσούξιμο στο χέρι.**
* **Μου βαρέσει πολύ το κολύμπι, Δεν κολυμπώ συχνά.**
* **Ο πατέρας μου έπλυνε το αυτοκίνητο. Δυστυχώς έβρεξε.**
* **Η γιαγιά μας αφηγείται ωραία παραμύθια. Έξω βρέχει.**
* **Ένιωσα ασφάλεια. Μπήκα στο σπίτι.**
* **Έχασα το λεωφορείο. Πήγα στη δουλειά με καθυστέρηση.**

1. **Στις παρακάτω περιόδους να υπογραμμίσεις τις δευτερεύουσες εναντιωματικές-παραχωρητικές προτάσεις.**

* Του ζήτησαν να τους πει την ιστορία με τους πελαργούς, μολονότι την ήξεραν.
* Αν και ήταν πολλά χρόνια στην Αμερική, δεν ήξερε καλά την γλώσσα.
* Ενώ δεν είναι πλούσιος, ζει ευτυχισμένος.
* Δεν ήρθε, αν και μας το υποσχέθηκε.
* Δείξε λίγο ενδιαφέρον, ας είναι και για μια στιγμή.
* Μολονότι έφτασε καθυστερημένος, πρόλαβε τη συνάντηση.

1. **Να χαρακτηρίσετε τη σύνδεση των παρακάτω προτάσεων (ασύνδετη, παρατακτική, υποτακτική ).**

* Προτίμησε να φύγει παρά να τα βάλει μαζί του. .........................
* Είναι έξυπνο, όμορφο, χαμογελαστό κορίτσι. ............................................
* Τον πήγαμε στο γιατρό ώστε να είμαστε σίγουροι. .........................
* Ακυρώσαμε την εκδρομή αφού αύριο θα βρέξει. .................................
* Έγραφε και έσβηνε συνέχεια. .....................................................................
* Θα φύγουμε για το χωριό όταν φτιάξει ο καιρός. ............................
* Ο ήλιος έλαμψε, φώτισε την πλάση όλη. ................................................
* Δεν είμαι σίγουρος, αλλά έτσι νομίζω. ……………………………..
* Τηλεφώνησέ μου, αν θέλεις. ……………………………………
* Να ακούτε το δάσκαλο και να προσέχετε στο μάθημα…………………
* Επειδή είσαι καλό παιδί, θα σου κάνω τη χάρη…………………
* Γράψτε τις ασκήσεις στο τετράδιο ή συμπληρώστε το φυλλάδιο.

1. **Να κυκλώσεις τους υποτακτικούς συνδέσμους, να υπογραμμίσεις τις προτάσεις που εισάγουν και να γράψεις το είδος της πρότασης.**

* Θύμωσε ο παππούς, γιατί δεν πήγα μαζί του για ψάρεμα.
* Έχω τόσα χρόνια να σε δω, που δε θα σε θυμάμαι.
* Αν και είμαστε πολύτεκνη οικογένεια, μένουμε σε μικρό σπίτι.
* Όταν έγινα πέντε χρονών, ο πατέρας μου μού πήρε ποδήλατο.
* Αν κάνει καλό καιρό, θα πάμε για μπάνιο στη θάλασσα.
* Ακυρώσαμε την εκδρομή, αφού αύριο θα βρέξει.
* Ενώ δεν είναι πλούσιος, ζει ευτυχισμένος.
* Αυτή είναι η φίλη μου, η οποία ζει στη Θεσσαλονίκη.
* Φοβάμαι μήπως ακυρωθεί η εκδήλωση.
* Σκέφτομαι πως πρέπει να κάνω μια αλλαγή στη διακόσμηση.
* Πήγαινε στην κουζίνα , να μου φέρεις λίγο νερό.